stanford-oval/wikipedia huggingface dataset:
חדשנות אקולוגית
תפיסה

הרעיון של חדשנות אקולוגית הוא יחסית חדש. אחת ההופעות הראשונות של מושג החדשנות האקולוגית בספרות היא בספרם של קלוד פוסלר ופיטר ג'יימס . במאמר המאוחר יותר פיטר ג'יימס מגדיר חדשנות אקולוגית כ"מוצרים ותהליכים חדשים המספקים ערך ללקוח וגם לעסקים בזמן שהוא מצמצם משמעותית את ההשפעות הסביבתיות". קלאוס רנינגס מציג את המונח חדשנות אקולוגית שמתייחס במפורש לשלושה סוגים של שינויים לקראת פיתוח בר-קיימא: חדשנות טכנולוגית, חברתית ומוסדית.
חדשנות אקולוגית קשורה קשר הדוק למגוון מושגים. לעיתים קרובות שימוש במושג המוחלף עם " אנרגיה ירוקה", והיא קשורה לעיתים קרובות לטכנולוגיה סביבתית, יעילות אקולוגית, תכנון סביבתי, עיצוב בר קיימא או חדשנות בר קיימא. בעוד שבמונחים "חדשנות סביבתית" משתמשים בהקשרים דומים ל"חדשנות אקולוגית", המונחים האחרים משמשים בעיקר כאשר מתייחסים לעיצוב מוצר או תהליכים, לכן הם מתמקדים יותר בהיבטים הטכנולוגיים של חדשנות אקולוגית ולא בחברה או היבטים פוליטיים. אקובציה היא התהליך שבאמצעותו קפיטליזם אחראי מתיישר עם חדשנות אקולוגית לבניית מוצרים בעלי אופי יצירתי הניתנים למחזור לסביבה לשימוש בתעשיות אחרות. אדריכלות בת-קיימא בניית מבנים במחשבה על מזעור פגיעה סביבתית ככל שניתן. אדריכלות בת קיימא משתמשת בגישה מודעת לאנרגיה ושימור אקולוגי בעיצוב הסביבה הבנויה.
תפיסה > מונח טכנולוגי

שימוש הנפוץ ביותר במונח "חדשנות אקולוגית" הוא התייחסות למוצרים ותהליכים חדשניים המפחיתים את ההשפעות על הסביבה, בין אם המוטיבציה העיקרית להתפתחותם או לפריסתם היא סביבתית או לא. לרוב השימוש הוא בשילוב עם יעילות אקולוגית ותכנון סביבתי. מנהלים בתעשיות רבות פיתחו טכנולוגיות חדשניות כדי לפעול לקראת קיימות, עם זאת פיתוחים אלה לא תמיד מעשיים או נאכפים על ידי מדיניות וחקיקה.
תפיסה > תהליך חברתי

עמדה נוספת שנמצאת (למשל על ידי הארגון Eco Innovation) היא שיש להוסיף להגדרה זו: חידושים אקולוגיים צריכים להביא גם לקבלה חברתית ותרבותית גדולה יותר. בתפיסה זו, "עמוד חברתי" שנוסף להגדרתו של ג'יימס הוא הכרחי מכיוון שהוא קובע למידה ואת יעילותם של חידושים אקולוגיים. גישה זו מעניקה לחידושים אקולוגיים מרכיב חברתי, מעמד שהוא יותר מסוג חדש של מוצר או מגזר חדש, למרות שטכנולוגיה סביבתית וחדשנות אקולוגית קשורים להופעתן של פעילויות כלכליות חדשות או תת-פעילויות (למשל, טיפול בפסולת, מיחזור וכו'). גישה זו שוקלת חדשנות אקולוגית מבחינת השימוש ולא רק מבחינת מוצר בלבד. "העמוד החברתי" המקושר לחדשנות אקולוגית מציג רכיב ממשל ההופך את החדשנות האקולוגית לכלי משולב יותר לפיתוח בר-קיימא. כאשר יש תמיכה ציבורית בגיבוי ממשל (רגולטור) יותר חברות ישקלו לבצעה תהליכים התומכים בסביבה ושימוש בחומרים אקולוגיים.
פִּעְפּוּעַ

הספרות בתחום החידושים האקולוגיים מתמקדת לעיתים קרובות במדיניות, תקנות וטכנולוגיה שגורמים ספציפיים לשוק ולחברות ולא דיפוזיה, למרות זאת הבנת ההתפשטות של חידושים אקולוגיים לאחרונה קיבלה חשיבות רבה בהתחשב בעובדה שכמה חידושים אקולוגיים כבר נמצאים בשלב מתקדם . מחקרים מראים כי מרבית הלקוחות הם בעלי עמדות חיוביות כלפי סוגים שונים של חידושים אקולוגיים. אך למרות זאת שיעורי האימוץ של פתרונות כמו תעריפי חשמל דינאמיים נותרו לא מספקים  כלומר אפילו שיש תמיכה בחידושים התורמים לאיכות הסביבה אימוצם עדיין מועט. המושג "לא בחצר אחורי שלי" (NIMBY) משמש לעיתים קרובות לתיאור מה שנראה בתחילה כפער התנהגות מבלבל בין רמות גבוהות של תמיכה ציבורית בחידושים אקולוגיים לבין אי-מעורבות תכופה או אפילו עוינות מסוימת כלפי הצעות פרויקט ספציפיות. ניתן וצריך להשתמש במודלים של פסיכולוגיה חברתית והתנהגות כלכלית כדי להתגבר על אתגרים אלה .
ראו גם

שיווק ירוק
תכנון סביבתי
אקולוגיה חברתית
מדידת חדשנות
קיימות
קיימות מקומית
הערות שוליים

↑  Díaz-García, Cristina; González-Moreno, Ángela; Sáez-Martínez, Francisco J. (2015). "Eco-innovation: insights from a literature review". Innovation: Management, Policy & Practice. 17 (1): 6–23. doi:10.1080/14479338.2015.1011060.
↑  Fussler, C. & P. James, 1996; Driving Eco-Innovation: A Breakthrough Discipline for Innovation and Sustainability, Pitman Publishing: London, 364 p.
1 2  James, P., 1997; 'The Sustainability Circle: a new tool for product development and design', Journal of Sustainable Product Design 2: 52:57, http://www.cfsd.org.uk/journal
↑  Rennings, Klaus (2000). "Redefining innovation - eco-innovation research and the contribution from ecological economics". Ecological Economics. 32 (2): 319–332. doi:10.1016/S0921-8009(99)00112-3.
↑  Carrillo-Hermosilla, J., del Rio, P. & Könnölä, T., 2009; Eco-Innovation: When Sustainability and Competitiveness Shake Hands, Palgrave Mcmillan: Hampshire, 256 p.
↑  Karakaya, Emrah; Hidalgo, Antonio; Nuur, Cali (2014). "Diffusion of eco-innovations: A review". Renewable and Sustainable Energy Reviews. 33: 392–399. doi:10.1016/j.rser.2014.01.083.
↑  Kowalska-Pyzalska, A. (2015). Social acceptance of green energy and dynamic electricity tariffs - A short review (PDF). 2015 Modern Electric Power Systems (MEPS). pp. 1–7. doi:10.1109/MEPS.2015.7477192. ISBN 978-1-5090-3101-6.
↑  Devine-Wright, Patrick, ed. (2011). Renewable energy and the public: from NIMBY to participation. Taylor & Francis.
↑  Gyamfi, Samuel; Krumdieck, Susan; Urmee, Tania (2013). "Residential peak electricity demand response—Highlights of some behavioural issues". Renewable and Sustainable Energy Reviews. 25: 71–77. doi:10.1016/j.rser.2013.04.006.
↑  Byrka, Katarzyna; Jȩdrzejewski, Arkadiusz; Sznajd-Weron, Katarzyna; Weron, Rafał (2016). "Difficulty is critical: The importance of social factors in modeling diffusion of green products and practices". Renewable and Sustainable Energy Reviews. 62: 723–735. doi:10.1016/j.rser.2016.04.063.
נורה אבו שנב

נורה אבו שנב (בערבית: نورا ابو شنب; נולדה ב-9 בדצמבר 1987) היא כדורגלנית ערבייה-ישראלית, המשחקת כבלמית, קשרית וחלוצה במכבי פנתרות אשדוד מהליגה הלאומית, ובעברה שיחקה בליגת העל ובנבחרת ישראל.
קריירת מועדונים

אבו שנב נולדה בג'דיידה-מכר, ישראל, למשפחה ערבית-מוסלמית. שיחקה כדורגל כבר מגיל 6 עם הבנים בכפר. בגיל 16 הוזמנה להצטרף לקבוצת בנות סכנין, ובה שיחקה במשך 8 עונות רצופות בליגת הנשים. בעונת 2011/2012 עברה לשחק במכבי כישרונות חדרה ולאחר שנה עברה למכבי חולון ואף זכתה איתה בגביע המדינה באותה עונה.
בעונה הבאה עברה להפועל פתח תקווה ושיחקה בה 5 עונות רצופות.
בעונת 2018/2019 החלה לשחק במכבי חולון, ושימשה גם כקפטנית הקבוצה. לאחר שתי עונות בחולון, שיחקה במכבי כישרונות חדרה בעונת 2020/2021, ובהפועל מרמורק בעונת 2021/2022.
מאז 12/09/2022 ועד לסיום עונת 2023/24, שיחקה בהפועל קטמון ירושלים (ליגת העל לנשים), במדיה סיימה פעמיים במקום השני בליגה, ובעונת 2023/24 זכתה בגביע אתנה.
לקראת עונת 2024/25 חתמה במכבי פנתרות אשדוד.
קריירת נבחרות > פלסטין

אבו שנב הוזמנה ושיחקה בנבחרת פלסטין[דרוש מקור], כולל במשחק הידידות ב-2009 מול נבחרת ירדן לרגל השקת אצטדיון כדורגל ברמאללה.
קריירת נבחרות > ישראל

את הופעת הבכורה שלה בנבחרת ישראל ערכה אבו שנב מול נבחרת צרפת ב-14/09/2011, ובסך הכל רשמה 12 הופעות בנבחרת, כולל במשחק הידידות ב-2019 מול קבוצת צ'לסי האנגלית מליגת הפרמייר ליג לנשים, כשבמשחק נכחו 8,534 צופים ובכך נשבר שיא הצופים למשחק כדורגל נשים בישראל.
חיים אישיים

בשנת 2015 אבו שנב לקחה חלק בקמפיין "להשאיר את הפוליטיקה מחוץ למגרש" של ההתאחדות לכדורגל ומשרד החוץ - כתגובה לניסיון נציגי הרשות הפלסטינית - להרחיק את ישראל מפעילות בינלאומית בפיפ"א.
בשנת 2017 נבחרה על ידי ועדה מיוחדת להצטרף לפרויקט של "הנבחרת לאחריות חברתית". מיזם משותף של אופ"א, ארגון הכדורגלנים הבינלאומי "פיפרו", ההתאחדות לכדורגל, וארגון "בועטים את הגזענות והאלימות מהמגרשים".
ב-2019 לקחה חלק פעיל במחאת השחקניות במסגרת "כדורגלניות עושות שינוי" לקידום מעמד כדורגל הנשים בישראל.
בהכשרתה היא מאמנת חדר כושר ו-Outdoor Fitness מבית הספר למקצועות הספורט בתל אביב, וכן מדריכת כדורגל מהמכללה האקדמית בווינגייט.
תארים

מכבי חולון
גביע המדינה: 2012/2013
הפועל קטמון ירושלים
גביע אתנה: 2023/2024
הערות שוליים

↑  ליאור ברטל, ‏"תנו לי פשוט לשחק": ראיון עם נורה אבו-שנב, שחקנית נבחרת ישראל בכדורגל, באתר דבר העובדים בארץ ישראל, 12 בנובמבר 2019
↑  איתי קאשי, ‏נורה אבו שנב האריכה חוזה בהפועל ירושלים, באתר ערוץ הספורט, 25 ביוני 2023
↑  ליאור ברטל, ‏הפועל קטמון ירושלים ניצחה את קרית גת וזכתה בגביע אתנה לנשים בכדורגל, באתר דבר העובדים בארץ ישראל, 4 במרץ 2024
↑  דף שחקנית, באתר מועדון אוהדים הפועל ירושלים
↑  צור רוזנצוויג ויאיר צוקר, ‏נבחרת ישראל הפסידה 3:1 לצ'לסי, אלפים הגיעו למשחק, באתר דבר העובדים בארץ ישראל, 21 באוגוסט 2019
↑  ‏כדורגלני ישראל: השאירו את הפוליטיקה מחוץ למשחק, באתר ספורט1, 21 במאי 2015
↑  הנבחרת הלאומית לאחריות חברתית יוצאת לדרך
↑  דרור שרון, ‏הבת שלכם רוצה להיות שחקנית כדורגל? המדינה מעדיפה שלא, באתר גלובס, 20 באוגוסט 2019
↑  כדורגל חופים וכדורגל דשא - נשים
בובספוג מכנסמרובע (עונה 6)

| --- | --- |

עטיפות ה־DVD (משמאל חלק 1 ומימין חלק 2)
 שיר הנושא:  "SpongeBob SquarePants Theme Song"
 יוצרים:  סטיבן הילנבורג
 מדבבים:  טום קני רוג'ר בומפאס ביל פייגרברייק קרולין לורנס קלנסי בראון דאג לורנס ג'יל טלי לורי אלן מרי ג'ו קטלט
 מדבבים בעברית:  עידו מוסרי לירון ברנס גלעד קלטר עמי מנדלמן נעמה אוזן יובל גרבש צביקה שוורצברג דון לני גבאי נורית בנאי קורן
 ארץ מקור:  ארצות הברית ארצות הברית
 שפות:  אנגלית (דובב למגוון שפות, ביניהן עברית)
 מספר פרקים:  24
 הפקה
 הפצה:  וודו 
 אורך פרק:  כ־24 דקות
 שידור
 רשת שידור:  ניקלודיאון 
 פורמט (תמונה):  SDTV
 תקופת שידור מקורית:  3 במרץ 2008 – הווה
 
 → עונה 5עונה 7 ←
 
העונה השישית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של חמש העונות הקודמות. העונה נוצרה על ידי יוצר הסדרה סטיבן הילנבורג ועלתה לאוויר לראשונה ב-3 במרץ 2008 עם הפרקים "טירוף של בית" ו"הקציצות המתגלגלות" והסתיימה ב-5 ביולי 2010 עם הפרק "מסיבת יום ההולדת של נפטון". העונה שודרה בניקלודיאון ודובבה לעברית באולפני נ.ל.ס. פרקי העונה הם 101–126.
הערות שוליים

↑  ראשי תיבות של ג'יי קהונה לגונה
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
בובספוג מכנסמרובע (עונה 8)

| --- | --- |

עטיפת מארז ה-DVD
 שיר הנושא:  "SpongeBob SquarePants Theme Song"
 סוגה:  אנימציה, קומדיה, הרפתקה, סלפסטיק
 יוצרים:  סטיבן הילנבורג
 מדבבים:  טום קני רוג'ר בומפאס ביל פייגרברייק קרולין לורנס קלנסי בראון דאג לורנס ג'יל טלי לורי אלן מרי ג'ו קטלט
 מדבבים בעברית:  עידו מוסרי לירון ברנס גלעד קלטר עמי מנדלמן נעמה אוזן יובל גרבש צביקה שוורצברג דון לני גבאי נורית בנאי קורן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר פרקים:  26
 הפקה
 הפצה:  וודו 
 אורך פרק:  כ־24 דקות
 שידור
 רשת שידור:  Nickelodeon
 רשת שידור בישראל:  ניקלודאיון
 פורמט (תמונה):  SDTV
 תקופת שידור מקורית:  26 במרץ 2011 – 6 בדצמבר 2012
 תקופת שידור בישראל:  25 בדצמבר 2011 – 10 במרץ 2013
 
 → עונה 7עונה 9 ←
 
העונה השמינית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של שבע העונות הקודמות. העונה עלתה לאוויר לראשונה ב-26 במרץ 2011 עם הפרקים "משחק ידידותי", "נאום מול כל הכיתה". העונה הסתיימה ב-6 בדצמבר 2012 עם הפרק "משאלת חג המולד של פלנקטון". העונה שודרה בניקלודיאון ודובבה לעברית באולפני נ.ל.ס. פרקי העונה הם 153–178.
בובספוג מכנסמרובע (עונה 7)

| --- | --- |

עטיפת מארז ה-DVD
 שיר הנושא:  "SpongeBob SquarePants Theme Song"
 סוגה:  אנימציה, קומדיה, הרפתקה, סלפסטיק
 יוצרים:  סטיבן הילנבורג
 מדבבים:  טום קני רוג'ר בומפאס ביל פייגרברייק קרולין לורנס קלנסי בראון דאג לורנס ג'יל טלי לורי אלן מרי ג'ו קטלט
 מדבבים בעברית:  עידו מוסרי לירון ברנס גלעד קלטר עמי מנדלמן נעמה אוזן יובל גרבש צביקה שוורצברג דון לני גבאי נורית בנאי קורן
 ארץ מקור:  ארצות הברית ארצות הברית
 שפות:  אנגלית (דובב למגוון שפות, ביניהן עברית)
 מספר פרקים:  26
 הפקה
 הפצה:  וודו 
 אורך פרק:  כ־24 דקות
 שידור
 רשת שידור:  Nickelodeon
 רשת שידור בישראל:  ניקלודאיון
 פורמט (תמונה):  SDTV
 תקופת שידור מקורית:  19 ביולי 2009 – 11 ביוני 2011
 תקופת שידור בישראל:  2010 – 2011
 
 → עונה 6עונה 8 ←
 
העונה השביעית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של שש העונות הקודמות. העונה ועלתה לאוויר לראשונה ב-19 ביולי 2009 עם הפרקים "אהבה טנטקלית", "אני אוהב לרקוד", "כאבי גדילה", "תקוע במסחטה", "מישהו במטבח עם סנדי" ו"עבודה פנימית". העונה הסתיימה ב-11 ביוני 2011 עם הפרק "קללת הזקנה". העונה שודרה בניקלודיאון ודובבה לעברית באולפני נ.ל.ס. פרקי העונה הם 127–152.
אדוארד דיטל

| --- | --- |

הגנרל אדוארד דיטל
 לידה:  21 ביולי 1890 רוזנהיים, הקיסרות הגרמנית האימפריה הגרמנית
 נהרג:  23 ביוני 1944 (בגיל 53) רטנג, גרמניה הנאצית גרמניה הנאצית
 מקום קבורה:  בית הקברות הצפוני של מינכן 
 מדינה:  הקיסרות הגרמנית, רפובליקת ויימאר, גרמניה הנאצית 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1910–1944 (כ־34 שנים)
 דרגה:   גנרל-אוברסט
 תפקידים בשירות
 מפקד הדיוויזיה ההררית ה-3   מפקד הקורפוס ההררי נורווגיה   מפקד ארמיית לפלנד   מפקד הארמייה ההררית ה-20
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב האבירים של צלב הברזל עם עלי אלון וחרבות   צלב הברזל דרגה ראשונה   צלב הברזל דרגה שנייה
 
אדוארד דיטל (בגרמנית: Eduard Dietl;‏ 21 ביולי 1890 – 23 ביוני 1944) היה גנרל גרמני במלחמת העולם השנייה שהתפרסם בשל חלקו במערכה בנורווגיה במלחמת העולם השנייה.
ביוגרפיה > קריירה מוקדמת

דיטל נולד ב-21 ביולי 1890 ברוזנהיים שבבוואריה, כבנו של פקיד במשרד האוצר הבווארי. במהלך מלחמת העולם הראשונה הועלה לדרגת האופטמן (סרן) ונפצע ארבע פעמים.
לאחר המלחמה נשאר דיטל ברייכסווהר, ומילא בו תפקידי פיקוד ומטה. ב-1 במאי 1938 מונה דיטל למפקד הדיוויזיה ההררית ה-3.
ביוגרפיה > מלחמת העולם השנייה

עם פרוץ המלחמה היה דיטל מפקד הדיוויזיה ההררית ה-3, ולחם עימה במהלך הפלישה לפולין כחלק מהקורפוס ה-18 במסגרת הארמייה ה-14. כאשר פלשה גרמניה לנורווגיה במהלך מלחמת העולם השנייה, הונחתה הדיוויזיה של דיטל באזור הרי הצפון. דיטל קיבל הוראה להישאר שם, אולם אז כבשו בעלות הברית בפיקודו של אוטו רוגה את נרוויק. כוחותיו של דיטל יצאו ממחבואם ותקפו את הנורווגים ובעלי בריתם. רוגה נכנע ונרוויק נכבשה.
לאחר הצלחה מזהירה זו קיבל דיטל ב-19 ביוני 1940 תוספת עלי אלון לצלב האבירים של צלב הברזל, והיה החייל הגרמני הראשון שקיבל זאת. כמו כן הפך דיטל לפופולרי מאוד בעיני אנשיו ובעיני קצינים אחרים. היה אחד מחביביו של היטלר ואפילו מתנדבים פינים שלחמו לצד גרמניה העריצו אותו.
התקשורת הגרמנית ניצלה את גיבור המלחמה הפופולרי הזה למטרות תעמולה. דיטל נודע באהדתו למשטר הנאצי ובשנאתו ליהודים למרות שלא הייתה לו האפשרות לרדוף אותם באופן מעשי.
התפרסם במיוחד נאום של דיטל על מדרגות במינכן:
"החייל בחזית יודע שזה המאבק הגורלי של העם הגרמני שהיהודים מכל העולם הגיעו יחד לחיסולה של גרמניה ואירופה."
ב-15 בינואר 1942 מונה דיטל למפקד הקורפוס ההררי נורווגיה, וב-20 ביוני 1942 מונה למפקד הארמייה ההררית ה-20.
שלושה ימים לאחר מכן, ב-23 ביוני 1944 הוזמן דיטל לפגישה עם היטלר באתר הנופש הפרטי של היטלר ברגהוף. במהלך הדרך התרסק מטוסו של דיטל, והוא נהרג יחד עם מספר קצינים נוספים. מותו נשמר בסוד בתחילה, אך הוא דלף לציבור ופורסם בעיתונות כשמועה לא בדוקה עוד בסוף יוני 1944. ב-1 ביולי 1944 עישרו הגרמנים את דבר מותו. בלווייתו היטלר נשא עליו הספד ששודר לאחר מכן ברדיו הגרמני.
ישנן שמועות שמטוסו של דיטל לא התרסק אלא נעשתה בו חבלה במטרה לפגוע במורל הגרמני.
הערות שוליים

↑  ידיעה שלא אושרה שגנרל דיטל נהרג, הארץ, 30 ביוני 1944
↑  ⁨הגרמנים מאשרים את מוו/ דיטל ⁩ - ⁨⁨דבר⁩ 2 יולי 1944⁩ - הספרייה הלאומית של ישראל │ עיתונים, באתר www.nli.org.il
| גנרל-אוברסטים וגנרל-אדמירלים בוורמאכט, בלופטוואפה ובקריגסמרינה במלחמת העולם השנייה ואוברסט-גרופנפיהררים באס אס |
| --- | --- | --- |
| גנרל-אוברסטים | וילהלם אדם • ארנסט אודט • הנס-יירגן פון ארנים • יוהנס בלסקוביץ • לודוויג בק • היינץ גודריאן • אולריך גראוארט • פרידריך דולמן • אדוארד דיטל • אוטו דסלוך • קורט האזה • פרנץ האלדר • הנס הובה • קרל-אדולף הולידט • הרמן הות • גוטהרד היינריצי • ולטר הייץ • קרל הילפרט • קורט פון המרשטיין-אקוורד • אריך הפנר • יוזף הרפה • הוברט וייזה • היינריך פון ויטינגהוף • ולטר וייס • הנס פון זלמות • אלפרד יודל • ארווין ינקה • הנס ישונק • אלכסנדר להר • גאורג לינדמן • ברונו לרצר • אברהרד פון מקנזן • ניקולאוס פון פאלקנהורסט • פרידריך פרום • ורנר פון פריטש • יוהנס פריסנר • קורט צייטצלר • גינטר קורטן • אלפרד קלר • ארהרד ראוס • ריכרד רואוף • גינטר רידל • גאורג-הנס ריינהרדט • לותר רנדוליץ • אויגן פון שוברט • קורט שטודנט • הנס-יורגן שטומפף • אדולף שטראוס • קרל שטרקר • רודולף שמידט |  |
| גנרל-אדמירלים | קונרד אלברכט • הרמן בהם • קרל ויצל • ולטר ורצכה • אלפרד זאלווכטר • וילהלם מרשל • הנס-גאורג פון פרידבורג • אוסקר קומץ • רולף קרלס • אוטו שולצה • אוטו שניוינד |  |
| אוברסט-גרופנפיהררים | יוזף דיטריך • קורט דליגה • פאול האוסר • פרנץ שוורץ |  |
| --- | --- |
בקרת זהויות :  PLWABN: 9810541718805606  BIBSYS: 90248995  BnF: cb16231160b (data)  GND: 118525492  ISNI: 0000 0000 3040 9334  LCCN: n92052218  NARA: 10575231  NTA: 267958552  SNAC: w69x6j9v  VIAF: 15560706   WorldCat (עם VIAF): 15560706
אריה גמליאל

ערך זה עוסק בראש ישיבה וחבר הכנסת לשעבר. אם התכוונתם לאתלט ישראלי, ראו .
הרב אריה גמליאל (ג' באדר ב' ה'תשי"א, 11 במרץ 1951 – כ"ח באב ה'תשפ"א, 6 באוגוסט 2021) היה ראש "ישיבת שדרות" וחבר הכנסת לשעבר מטעם ש"ס. כיהן כסגן שר הבינוי והשיכון וכסגן שר לענייני דתות.
ביוגרפיה

נולד בבאר שבע ליחיא גמליאל. למד ב"ישיבת הדרום" ברחובות, "ישיבת הנגב" בנתיבות והוסמך לרבנות, כיהן כראש כולל "הוד התורה" בשדרות.
כמו כן למד בכולל להוראה בשדרות בנשיאות הרב דוד בר חן.
פעילות ציבורית

בבחירות לכנסת השתים עשרה ב־1988 הוצב הרב גמליאל במקום הרביעי ברשימת מפלגת ש"ס, שזכתה בשישה מנדטים ונבחר מטעמה לכנסת. היה חבר בוועדות החינוך והתרבות, הכלכלה וענייני ביקורת המדינה. בכנסת ה-13 כיהן כסגן שר הבינוי והשיכון ובכנסת ה-14 כיהן כסגן שר לענייני דתות.
במאי 2001 החליטה מועצת חכמי התורה של ש"ס לחייב את גמליאל להתפטר מהכנסת.
לקראת בחירות לכנסת השש עשרה השתתף בהקמת מפלגת "אהבת ישראל" שזוהתה עם הרב יצחק כדורי, אך פרש ממנה לפני הבחירות.
שימש כראש "ישיבת שדרות". חיבר את הספר בית גמליאל על יד החזקה לרמב"ם ופרסם מאמרים תורניים בירחונים תורניים שונים.
הרב גמליאל נפטר ב־6 באוגוסט 2021.
היה נשוי ואב לשמונה.
הערות שוליים

↑  שחר אילן, ש"ס מדיחה מהכנסת את הרב אריה גמליאל, באתר הארץ, 23 במאי 2001
↑  צביקה אלוש, ח"כ אריה גמליאל פרש במפתיע מ"אהבת ישראל", באתר ynet, 22 בנובמבר 2002
↑  שחר אילן, הרב גמליאל אוהב ישראל, באתר הארץ, 23 בנובמבר 2002
↑  הרב אריה גמליאל הלך לעולמו, "ענק במידות טובות", באתר ערוץ 7, 6 באוגוסט 2021
| סגני שרי הדתות בממשלות ישראל |
| --- | --- | --- |
| סגני שרי הדתות (1948–2003) | זרח ורהפטיג • בנימין שחור • חיים דרוקמן • משה גפני • רפאל פנחסי • אריה גמליאל • יגאל ביבי • אריה גמליאל • יגאל ביבי |  |
| סגני השרים לשירותי דת  (2008 ואילך): | אלי בן-דהן • מתן כהנא |  |
| --- | --- |
בקרת זהויות :  NLI: 987007311072705171  LCCN: no2005054365  VIAF: 315205024   WorldCat (עם VIAF): 315205024 
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
סודיום בנזואט

| --- | --- |

 
 שם סיסטמטי:  Sodium benzoate
 כתיב כימי:  C₇H₅NaO₂ 
 מסה מולרית:  144.11 גרם/מול
 מראה:  מוצק גבישי לבן
 מספר CAS:  532-32-1
 צפיפות:  1.44 גרם/סמ"ק
 מצב צבירה:  מוצק
 מסיסות:  מסיס במים
 טמפרטורת היתוך:  410 °C   683.15 K
 
סודיום בנזואט הוא חומר משמר שנוסחתו הכימית C6H5COONa. כתוסף מזון הוא מסומן כ-E211.
החומר הוא מלח של חומצה בנזואית המסיס במים, ניתן לייצרו באמצעות ריאקציה בין נתרן הידרוקסידי וחומצה בנזואית (C6H5COOH).
שימושים

סודיום בנזואט הוא חומר משמר נפוץ למדי בתעשיית המזון. החומר מדכא התפתחות של בקטריות במזון וכן מונע צמיחת פטריות (Fungistatic). החומר אפקטיבי רק בתנאי חומציות גבוהה (pH < 3.5), אך מרבית מוצרי המזון והמשקאות עונים לדרישות אלה.
סודיום בנזואט מצוי במשקאות מוגזים, בריבות, ברטבים, במיצים ובחמוצים שונים כמו גם במוצרי הגיינה אישיים כגון משחות שיניים ואחרים.
סודיום בנזואט בטבע

סודיום בנזואט ניתן למצוא בכמויות קטנות בחמוציות ובסוגים שונים של פירות הניתנים לייבוש, כגון שזיפים ותפוחים, וכן תבלינים כגון קינמון.
סכנות בריאותיות

סודיום בנזואט הוא חומר שנוי במחלוקת; הסכנות הבריאותיות הטמונות בו אינן חד-משמעיות, אולם מספר מחקרים מצביעים על מגמה המוכיחה כי סודיום בנזואט עלול לגרום לבעיות ב-DNA האנושי, כמו גם נזקים שונים למערכת העצבים ובמקרים קיצוניים אף לסוגים מסוימים של סרטן. רשות המזון והתרופות האמריקנית (FDA) מאפשרת שימוש של עד 0.1% ממסת המוצר בחומר בכל סוג מזון או משקה, פרט למוצרים בהם נמצא החומר באופן טבעי, כך שבמיץ חמוציות, למשל, עשויות להיות כמויות גדולות יותר מהמקובל. "התוכנית הבינלאומית לבטיחות מחומרים" (The International Programme on Chemical Safety) ממליצה על כמות של עד 825 מ"ג ביום לכל ק"ג ממשקל הגוף.
במחקר בו נבדקה השפעת תערובות צבעי מאכל ותוספי מזון ובהם סודיום בנזואט על התנהגות של ילדים נמצאה עליה מובהקת בתסמינים של היפראקטיביות אצל ילדים ששתו מיץ המכיל 45 מ"ג סודיום בנזואט (בתערובת עם חומרים אחרים) לעומת ילדים ששתו מיץ "פלצבו" ללא תוספים.
הערות שוליים

↑  אחד המחקרים הפופולריים בנושא נערך בממלכה המאוחדת. לעיון: לחצו כאן
↑  לעיון נוסף לחצו כאן
↑  Donna McCann et al; Food additives and hyperactive behaviour in 3-year-old and 8/9-year-old children in the community: a randomised, double-blinded, placebo-controlled trial; Lancet 2007; 370: 1560–67
אלברט טייב

אלברט טייב (נולד ב-24 בפברואר 1962) הוא עורך דין, פוליטיקאי ואיש ציבור ישראלי, ראש עיריית כפר יונה.
ביוגרפיה

אלברט טייב נולד ב-1962 בשכונת מלחה שבירושלים, למשפחת עולים מתוניסיה. כשהיה בן שנתיים, עברה משפחתו למושב עולש שבאזור השרון. טייב למד בבית ספר קריית חינוך בן-גוריון, מדרשת רופין. ב-1980 התגייס לצה"ל, שירת כלוחם בחטיבת גולני ולחם במלחמת לבנון הראשונה. לאחר שחרורו, התגייס למשטרת ישראל.
בתקופת שירותו במשטרה, טייב הקים את מרכז השיטור הקהילתי הראשון בישראל, במועצה אזורית עמק חפר, ושימש כבורר מוסמך ביישובי עמק חפר. בשלהי שירותו, החל ללמוד תואר ראשון במשפטים בקריה האקדמית אונו, אותו הוא קיבל ב-2005, והמשיך ללימודי תואר שני עם הסמכה לגישור באוניברסיטת בר-אילן. ב-2007, עם קבלת התואר השני ולאחר 25 שנות שירות במשטרה, טייב פרש מן המשטרה והחל לעבוד כעורך דין. ב-2018, טייב הוסמך כנוטריון.
טייב עבר עם משפחתו לעיר כפר יונה ב-2009. בין 2016 ל-2023, טייב שימש כמנהלי הכללי של העמותה להנצחת חללי הפיגוע בצומת בית ליד. בנוסף, הוא שימש כיושב ראש הוועדה לשימור וגיוס מתנדבים בכפר יונה.
בבחירות לרשויות המקומיות שנערכו ב-2018, טייב נבחר למועצה מטעם סיעת "בשביל הכפר" ושימש כיושב ראש האופוזיציה העירונית. במרץ 2023, טייב הודיע על כוונתו להתמודד בבחירות הקרובות על ראשות העיר מול ראש העיר שושי כחלון-כידור. לאורך כל מערכת הבחירות טייב הסתמן כמועמד המוביל, ברקע קדנציה רוויית טלטלות של כחלון-כידור. לבסוף, עם קיום הבחירות בפברואר 2024 בצל מלחמת חרבות ברזל, טייב נבחר לראשות העיר עם 60.3% מהקולות לעומת כחלון-כידור שקיבלה רק 26.3% מהקולות. גם בבחירות למועצת העיר טייב זכה להישג, כשסיעתו "בשביל הכפר" הפכה לגדולה ביותר במועצה עם 5 מושבים (מתוך 15).
נשוי להגר טהר לב טייב, ואב לשלושה. מתגורר בכפר יונה.
הערות שוליים

↑  עו"ד אלברט טייב מבטיח "להוביל את המפנה המיוחל" בכפר יונה, שרון אונליין, 13 באוגוסט 2023
↑  אופירה חסיד, עו"ד אלברט טייב: מהמשטרה להתמודדות על ראשות עיריית כפר יונה, באתר חדשות נתניה אונליין, ‏1 באוקטובר 2017
↑  בחירות 2023: אלברט טייב מכריז על התמודדות לראשות העיר כפר יונה, באתר מה קורא נט, ‏23 במרץ 2023
↑  כפר יונה: אלברט טייב ניצח עם כ-60% מהקולות, ראש העיר המכהנת הודחה, באתר ynet, 28 בפברואר 2024
↑  התוצאות הסופיות לבחירות המקומיות, דף ה-"Facebook" של עיריית כפר יונה, 2 במרץ 2024
דניאלה קרטס

| --- | --- |
אין תמונה חופשית
 לידה:  11 במרץ 1989 (בת 35) רמת השרון, ישראל 
 מדינה:  ישראל 
 תקופת הפעילות:  מ-2004
 מקום לימודים:  האקדמיה למוסיקה ולמחול בירושלים 
 פרופיל ב-IMDb
 
דניאלה קרטס (נולדה ב-11 במרץ 1989) היא שחקנית קולנוע וטלוויזיה ישראלית. שיחקה את נועה שפרלינג, הדמות הראשית ב"אדומות" ששודרה בערוץ הילדים. בנוסף שיחקה בסרט האמריקאי "מלחמת העולם Z" לצד בראד פיט.
ביוגרפיה

קרטס נולדה בירושלים לגבריאל ודורותי, אביה הוא אדריכל שעלה מטרנסילבניה שברומניה, ואמה מורה לאנגלית שעלתה מבלגיה, והייתה בעבר בעלת הגלריה הירושלמית "אריאל". בגיל 15 משפחתה עברה עמה לתל אביב. אחיה הוא טייס קוברה בחיל האוויר. למדה בתיכון א' לאמנויות תל אביב.
בגיל 18 החליטה קרטס לא להתגייס לצה"ל עקב סרבנות מצפונית. לאחר מכן ירדה מהארץ.